KLASA: 024-11/25-01/2

URBROJ: 2176-4-01-25-1

Novska, 27. kolovoza 2025.

Na temelju članka 10. stavak 2. Zakona o savjetima mladih („Narodne novine“ br. 41/14, 83/23), članka 4. stavak 2. Odluke o osnivanju Savjeta mladih Grada Novske („Službeni vjesnik“ broj 92/23) te temeljem Odluke o objavi Javnog poziva za isticanje kandidatura za članove Savjeta mladih Grada Novske za mandat 2025.-2029., Grad Novska raspisuje

**JAVNI POZIV**

**za isticanje kandidatura za članove**

**Savjeta mladih Grada Novske za mandat 2025.-2029.**

**I.**

Raspisuje se javni poziv za izbor članova Savjeta mladih Grada Novske na mandatno razdoblje od četiri godine( u daljnjem tekstu: Savjet mladih).

Savjet mladih je savjetodavno tijelo Grada Novske koje promiče i zagovara prava, potrebe i interese mladih u cilju njihovog sudjelovanja i odlučivanja o upravljanju javnim poslovima od interesa i značaja za mlade, aktivno uključivanje mladih u javni život te informiranje i savjetovanje mladih grada Novske.

Savjet mladih ima pet (5) članova uključujući predsjednika i zamjenika predsjednika.

Mandat članova Savjeta mladih počinje danom konstituiranja Savjeta i traje do dana stupanja na snagu odluke Vlade Republike Hrvatske o raspisivanju sljedećih redovitih izbora koji se održavaju svake četvrte godine sukladno odredbama zakona kojim se uređuju lokalni izbori, odnosno do dana stupanja na snagu odluke Vlade Republike Hrvatske o raspuštanju Gradskog vijeća Grada Novske sukladno odredbama zakona kojim se uređuje lokalna i područna (regionalna) samouprava.

**II.**

U Savjet mladih se biraju mladi koji u trenutku podnošenja kandidature za članstvo u Savjetu imaju od navršenih petnaest (15) do navršenih trideset (30) godina života te koji imaju prebivalište ili boravište na području Grada Novske.

Član Savjeta mladih ne može istodobno biti i član Gradskog vijeća Grada Novske.

**III.**

Kandidature za članove Savjeta mladih mogu istaknuti:

* udruge koje su sukladno statutu ciljano i prema djelatnostima opredijeljene za rad s mladima i za mlade,
* udruge nacionalnih manjina u Republici Hrvatskoj,
* učenička vijeća,
* studentski zborovi,
* podmladci političkih stranaka, sindikalne ili strukovne organizacije,
* neformalne skupine mladih (skupina od najmanje 20 mladih).

**IV.**

Pisane i obrazložene kandidature (prijedloge) za članove Savjeta mladih podnose se Povjerenstvu za izbor i imenovanje Gradskog vijeća i to u roku od 20 dana od dana objave javnog poziva na mrežnoj stranici Grada Novske te na Radio postaji Novska.

Prijedlog mora sadržavati:

* naziv i sjedište ovlaštenog predlagatelja,
* podatke o kandidaturi (ime i prezime, datum i godina rođenja, prebivalište ili boravište),
* obrazloženje prijedloga iz kojeg je vidljivo radi čega bi kandidat trebao biti izabran za člana Savjeta te

Prijedlog potpisuje ovlaštena osoba predlagatelja, odnosno ukoliko se radi o neformalnoj skupini mladih prijedlog potpisuje najmanje 20 mladih, koji ispunjavaju uvjete iz članka II. stavka 1. ovog Javnog poziva, uz navođenje svog osobnog identifikacijskog broja, dana, mjeseca i godine rođenja i adrese boravišta odnosno prebivališta.

Ukoliko prijedlog podnosi udruga ili drugi organizirani oblici mladih prilaže se izvadak iz registra udruga ili drugog registra u koji se upisuju organizirani oblici mladih.

Ukoliko kandidat ima prebivalište na području Grada Novske prijedlogu se prilaže: preslika osobne iskaznice kandidata, odnosno uvjerenje Policijske uprave o prebivalištu kandidata, ne starije od 6 mjeseci ako kandidatu nije izdana osobna iskaznica. Ukoliko kandidat ima boravište na području Grada Novske prijedlogu se prilaže: uvjerenje Policijske uprave o boravištu kandidata ne starije od 6 mjeseci.

Prijedlogu se prilaže potpisana izjava o prihvaćanju kandidature svakog pojedinog kandidata, a u slučaju prijave maloljetnog kandidata obvezna je i pisana suglasnost potpisana od roditelja ili zakonskog skrbnika.

Prijedlog kandidata koji je nepravovremen, nepotpun ili nepravilno sastavljen neće se razmatrati.

**V.**

Povjerenstvo za izbor i imenovanje Gradskog vijeća, obavit će sljedeće poslove:

* provjeru formalnih uvjeta prijavljenih kandidata u roku od 10 dana od isteka roka za podnošenje prijava te u roku od 15 dana od dana isteka roka za podnošenje prijava sastaviti Izvješće o provjeri formalnih uvjeta i utvrditi Popis važećih kandidatura.
* Izvješće i Popis iz stavka 1. ove točke dostavit će se Gradskom vijeću i objaviti na mrežnoj stranici Grada Novske.

Popis važećih kandidatura utvrđuje se na način da se ime i prezime kandidata na listi navodi prema redoslijedu zaprimljenih pravovaljanih prijedloga.

Lista iz prethodnog stavka sadrži:

- naznaku predlagatelja,

- ime i prezime kandidata,

- datum i godina rođenja.

**VI.**

Gradsko vijeće na prvoj sjednici nakon objave Popisa važećih kandidatura raspravlja o izvješću o provjeri formalnih uvjeta i s popisa važećih kandidatura javnim glasovanjem bira članove Savjeta mladih.

U slučaju da nije moguće izabrati Savjet mladih zbog dva ili više kandidata s jednakim brojem glasova, glasovanje se ponavlja za izbor kandidata do punog broja članova Savjeta mladih, između onih kandidata koji u prvom krugu nisu izabrani jer su imali jednak broj glasova. Glasovanje se ponavlja dok se ne izaberu svi članovi Savjeta mladih.

Rezultati izbora za članove Savjeta mladih Grada Novske objavljuju se na mrežnim stranicama Grada Novske.

**VII.**

Pisani i obrazložene kandidature za članove Savjeta mladih Grada Novske dostavljaju se do **16. rujna 2025. godine** na adresu:

Grad Novska

Povjerenstvo za izbor i imenovanje

Trg dr. Franje Tuđmana 2

44330 Novska

S naznakom: "Kandidature za izbor članova Savjeta mladih Grada Novske za mandat 2025.-2029."

Predsjednik Gradskog vijeća

Ivica Vulić

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  |  | | --- | --- | --- | --- | --- | --- | --- | |  |  |  |  |  |  |  | |  |  |  |  |  |  |  | |  |  |  |  |  |  |  | |  |  |  |  |  |  |  | |  |  |  |  |  |  |  | |  |  |  |  |  |  |  | |  |  |  |  |  |  |  | |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |